als_Latn dik_Latn sag_Latn
Një delegacion i Këshillit Shtetëror të Francës, i përbërë nga kryetarja e Seksionit të Studimeve dhe Raporteve, Maryvonne de Saint Pulgent dhe shefi i marrëdhënieve ndërkombëtare Yves Gounin, të hënën kanë vizituar Gjykatën Supreme, me ç’rast janë takuar me kryetarin e Gjykatës Supreme të Republikës së Kosovës, Fejzullah Hasani.
Gjatë këtij takimi, znj. Saint Pulgent është interesuar për strukturën e sistemit gjyqësor në vend, ndërkohë që ka përshkruar në detaje mënyrën e funksionimit të sistemit të drejtësisë në Francë.
Kryetari Hasani u ka sqaruar të pranishmëve reformat që kanë ndodhur në sistemin gjyqësor të vendit, që nga 1 janari i vitit 2013, duke specifikuar ndryshimet që kanë përshirë Gjykatën Supreme.
“Me strukturën e re, kemi tri nivele të gjykatave, gjykatat themelore, një gjykatë të Apelit, e cila, tash do të ketë një degë në pjesën veriore të Mitrovicës, si dhe Gjykatën Supreme”, u ka bërë me dije kreu i Supremes, duke bërë të qartë se Gjykata Kushtetuese nuk bënë pjesë në sistemin gjyqësor.
Për dallim nga Gjykata Kushtetuese në Kosovë, e cila merret edhe me vlerësimin e vendimeve të gjykatave të rregullta, një gjë e tillë, nuk është kompetencë e Këshillit Kushtetues në Francë, ka precizuar Saint Pulgent.
Delegacioni francez është interesuar edhe për çështjet e propozimit, emërimit të gjyqtarëve, gjë të cilën ua ka sqaruar kryetari Hasani.
Tutje, duke folur për gjyqtarët e specializuar, kreu i Gjykatës Supreme, ka pohuar se po planifikohet krijimi i një departamenti për tatime, dhe sipas tij, gjyqtarët që do të jenë pjesë e këtij departamenti, do të kenë nevojë të fitojnë njohuri të reja, në vendet si Franca, që kanë eksperiencë në këtë drejtim.
“Aktualisht nuk kemi gjykatës të specializuar në fushën e financave, tatimeve, buxhetit, ndaj kemi nevojë për trajnimin e gjykatësve në këtë drejtim”, u shpreh Hasani.
Maryvonne de Saint Pulgent dhe Yves Gounin shprehën gatishmërinë për të pritur kryetarin Hasani dhe gjyqtarë të tjerë vendorë, në Këshillin Shtetëror të Francës.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn